google/wiki40b huggingface dataset:
Βιβλικό Κολλέγιο της Βαιθήλ

Το Βιβλικό Κολλέγιο της Βαιθήλ (αγγλ.: Bethel Bible College ή Bethel Gospel School), ιδρύθηκε από τον Κάρολο Πάρχαμ στο Τοπέκα του Κάνσας τον Οκτώβριο του 1900. Σαράντα σπουδαστές (συμπεριλαμβανομένης και της Αγνής Όζμαν) είχαν συμμετοχή για να μάθουν τις σημαντικότερες αρχές του Αγιαστικού κινήματος από τον Πάρχαμ. Ο Πάρχαμ αναρωτήθηκε για τα στοιχεία της Καινής Διαθήκης σε σχέση με το βάπτισμα στο Άγιο Πνεύμα. Έφυγε σε ένα ταξίδι τριών ημερών ζητώντας από τους σπουδαστές του να συλλογιστούν για το θέμα αυτό. Αυτοί κατέληξαν στο συμπέρασμα ότι η Γλωσσολαλιά ήταν απόδειξη ότι ένα άτομο έχει λάβει το Άγιο Πνεύμα. Αυτό έγινε το επίσημο δόγμα διάφορων εκκλησιών που επισημαίνουν τις αρχές τους στην εμπειρία της Αγνής Όζμαν και του σχολείου του Πάρχαμ.
Αγγελόκαστρο Κορινθίας

Γεωγραφία

Το Αγγελόκαστρο βρίσκεται στη ΝΑ. Κορινθία, σε ορεινή περιοχή μεταξύ των κορυφών «Πολίτης» στα ΒΑ και «Τραπεζώνα» στα ΝΔ., που αποτελούν κατ’ ουσίαν βορινές απολήξεις του Αραχναίου Όρους. Βρίσκεται πάνω στην ορεινή επαρχιακή οδό που συνδέει το Σοφικό με το Άργος και το Ναύπλιο, αλλά από τη διάβαση του Αραχναίου. Η κοινότητα είναι χαρακτηρισμένη ως αγροτικός ορεινός οικισμός, σε μέσο σταθμικό υψόμετρο 780 και έχει έκταση 55,037 χμ² . Απέχει από την Κόρινθο 38 χλμ. περίπου, προς τα ΝΑ.

Πληθυσμιακά στοιχεία

Η εξέλιξη πληθυσμού του Αγγελοκάστρου έχει ως εξής: κάτοικοι 697 (1961), 688 (1971), 669 (1991), 505 (2001), 376 (2011).

Ιστορικά στοιχεία

Από αρχαιολογικά ευρήματα γίνεται εμφανές ότι ο τόπος κατοικείται από τη νεολιθική εποχή. Κατά την αρχαία εποχή, πιθανόν να ονομαζόταν Ερνιθεία από τη μυθική ηρωίδα Ερνιθώ, η οποία φέρεται να έχει ταφεί στην περιοχή. Στους χωρογραφικούς χάρτες του Hopf του 1364, το κάστρο αναφέρεται στα χέρια του Νικόλα Αντζαγιολί. Aργότερα πέρασε στα χέρια του Δεσπότη του Μυστρά Θεόδωρου Α΄ Παλαιολόγου. Το 1467 το κάστρο αναφέρεται ερειπωμένο.

Αξιοθέατα

Δυτικά του χωριού βρίσκονται τα ερείπια του Βυζαντινού Κάστρου, το οποίο κτίστηκε πιθανόν επί αυτοκρατορίας Αγγέλου Κομνηνού, από τον οποίο πήρε και την ονομασία του το χωριό. Τα τείχη του κάστρου είναι κατασκευασμένα από μικρές πέτρες που από μέσα συνδέονται με κονίαμα, γεγονός που δείχνει βιαστική και πρόχειρη κατασκευή. Έχει έκταση 4 στρεμμάτων περίπου. Αποτελείται από ακρόπολη με πύργο κατοπτεύσεως και αυλή από πύργους και οικίσκους καθώς και σκεπαστούς δρόμους, ενώ έξω από την αυλή υπάρχουν ερείπια ρωμαϊκού οικίσκου. Το πάχος του τείχους είναι 1-1,2μ.
Στην περιοχή βρίσκεται και η βυζαντινή εκκλησία του Αγίου Νικολάου, με τοιχογραφίες των 10ου-12ου αιώνων.
Sacrifice (άλμπουμ των Motörhead)

Ιστορία του δίσκου

Οι ηχογραφήσεις του άλμπουμ έγιναν μέσα στο 1995 στα "Cherokee Studios" του Χόλιγουντ. Οι Motörhead έλυσαν το πρόβλημα της διανομής τους υπογράφοντας συμβόλαιο με την "CBH" για την Ευρώπη και τη "CMC" στην Αμερική. Παρ' όλα αυτά αντιμετώπιζαν ένα εσωτερικό πρόβλημα, με τον κιθαρίστα Würzel να συμμετέχει απρόθυμα στο δίσκο, παίζοντας μόλις δύο σόλο, αφού λίγο αργότερα αποχώρησε, αφήνοντας το συγκρότημα σε μορφή τρίου και πάλι μετά από έντεκα χρόνια. Μετά την ολοκλήρωση των ηχογραφήσεων, ο Lemmy συνεργάστηκε και πάλι με τον Όζι Όσμπορν για το "See You on the Other Side" του άλμπουμ του, "Ozzmosis".

Το άλμπουμ μπήκε στα γερμανικά και τα σουηδικά τσαρτ, χωρίς να γνωρίσει μεγάλη επιτυχία σε άλλες χώρες του κόσμου. Οι κριτικές που έλαβε ήταν μέτριες ως καλές, με το "Allmusic" να του δίνει 3,5 αστέρια και το "Sputnik Music" μέσο όρο βαθμολογιών 3,1. Το εξώφυλλο του δίσκου ήταν για άλλη μια φορά δημιουργία του Τζο Πετάνιο, ενώ το ομώνυμο κομμάτι συμπεριλήφθηκε στο σάουντρακ της ταινίας "Tromeo and Juliet".

Οι περιοδείες του συγκροτήματος ξεκίνησαν από τα τέλη Απριλίου του 1995, με συναυλίες στη Γερμανία, την Αυστρία, την Τσεχία, την Ισπανία και τη Γαλλία. Τον Ιούνιο έδωσαν τρεις συναυλίες επί βρετανικού εδάφους πριν ξεκινήσουν τις εμφανίσεις τους στις Ηνωμένες Πολιτείες στις 13 Ιουνίου ανοίγοντας τη συναυλία των Black Sabbath στο Μάνσφιλντ της Μασσαχουσέτης. Μέχρι τις 2 Αυγούστου έδωσαν είκοσι συναυλίες στη Βόρεια Αμερική, για να περιοδεύσουν στην Ευρώπη τον Οκτώβριο του 1995. Στις 8 Νοεμβρίου έπαιξαν στο Σαντιάγο της Χιλής και τρεις ημέρες αργότερα στο "Estadio Obras Sanitarias" του Μπουένος Άιρες.

Τα είκοσι χρόνια από τη δημιουργία του συγκροτήματος γιορτάστηκαν στο κλαμπ "Whiskey A Go-Go" του Λος Άντζελες στις 14 Δεκεμβρίου 1995, με τους Metallica να εμφανίζονται με την ονομασία The Lemmys και να παίζουν διασκευές σε τραγούδια των Motörhead, μερικά εκ των οποίων συμπεριλήφθηκαν στο δίσκο τους, "Garage Inc.".

Στις αρχές της επόμενης χρονιάς έδωσαν 29 συναυλίες στις Ηνωμένες Πολιτείες με τους Cathedral να ανοίγουν τις εμφανίσεις τους, ενώ τον Ιούνιο και τον Ιούλιο εμφανίστηκαν σε διάφορα ευρωπαϊκά φεστιβάλ, για να κλείσουν την περιοδεία τον Αύγουστο με δύο εμφανίσεις στο Σάο Πάολο και το Ρίο ντε Τζανέιρο. Μέσα στο 1996, ο Lemmy πραγματοποίησε γκεστ εμφάνιση στο δίσκο "Motel California" των Ugly Kid Joe και το συγκρότημα ξεκίνησε τις ηχογραφήσεις του επόμενου δίσκου του.

Τραγούδια

1. Sacrifice (Kilmister, Burston, Campbell, Dee) - 3:16

2. Sex & Death (Kilmister, Burston, Campbell, Dee) - 2:02

3. Over Your Shoulder (Kilmister, Burston, Campbell, Dee) - 3:17

4. War for War (Kilmister, Burston, Campbell, Dee) - 3:08

5. Order / Fade to Black (Kilmister, Burston, Campbell, Dee) - 4:02

6. Dog-Face Boy (Kilmister, Burston, Campbell, Dee) - 3:25

7. All Gone to Hell (Kilmister, Burston, Campbell, Dee) - 3:41

8. Make 'Em Blind (Kilmister) - 4:25

9. Don't Waste Your Time (Kilmister) - 2:32

10. In Another Time (Kilmister, Burston, Campbell, Dee) - 3:09

11. Out of the Sun (Kilmister, Burston, Campbell, Dee) - 3:43
Anastacia

Mεγαλύτερες επιτυχίες

Im outta love (2000)
Left outside alone (2004)
Paid my dues (2001)
One day in your life (2001)
Βοοm Moudial Theme song (2002)
Sick and tired (2004)
I belong to you (feuturing Eros) (2006)
Everything burns (2005) 
Stupid Little Things (2014)
I can feel you (2008)
Love is a crime, Soundrack from the movie Chicago (2003)
Άγγελος Λεμπέσης

Βιογραφικά στοιχεία

Γεννήθηκε στην Αθήνα. Σπούδασε αρχιτεκτονική στο Μόναχο και ασχολήθηκε με την βιομηχανία κεραμοποιίας, την οποία κληρονόμησε από τον πατέρα του, καθιστώντας γνωστά τα "τούβλα Λεμπέση".
Υπήρξε αθλητής του ΕΟΣ Αχαρνών. Συμμετείχε στους Χειμερινούς Ολυμπιακούς Αγώνες του 1952 ενώ υπήρξε και ο σημαιοφόρος της ελληνικής ομάδας. Συμμετείχε στην ελεύθερη κατάβαση με σκι χωρίς όμως να πάρει θέση κατάταξης. Παράλληλα ασχολήθηκε με την σκοποβολή διατελώντας πρέοδρος του Ομίλου Φιλάθλων Κυνηγετικών Όπλων (ΟΦΚΟ) ενώ υπήρξε λάτρης του κυνηγιού.
Υπήρξε από το 1974 μέλος της Ελληνικής Ολυμπιακής Επιτροπής, της οποίας διετέλεσε αντιπρόεδρος (1981 - 1983) καθώς και πρόεδρος (Απρίλιος 1983 - Δεκέμβριος 1984) μετά την δολοφονία του Τζώτζη Αθανασιάδη.
Απεβίωσε το 1988 στις Σπέτσες και ενταφιάστηκε στο Α΄ Νεκροταφείο Αθηνών. Ήταν παντρεμένος και είχε αποκτήσει παιδιά. Ανηψιά του ήταν η Κάτια Λεμπέση.
Γιάννης Καλπούζος

Εργογραφία

Στα ελληνικά γράμματα εμφανίζεται το 2000 με την ποιητική συλλογή «Το νερό των ονείρων» και το μυθιστόρημα «Μεθυσμένος δρόμος».
Ακολουθεί η συλλογή διηγημάτων «Μόνο να τους άγγιζα», η οποία επανεκδόθηκε το 2017 εμπλουτισμένη ποικιλοτρόπως, με τον νέο τίτλο: «Κάποιοι δεν ξεχνούν ποτέ» και οι ποιητικές του συλλογές: «Το παραμιλητό των σκοτεινών Θεών» και «Έρωτας νυν και αεί». Με τη δεύτερη ήταν υποψήφιος στη βραχεία λίστα για το Κρατικό Βραβείο Ποίησης, ενώ η παραλογή «Ο λύκος» που εμπεριέχεται στη συλλογή διηγημάτων «Κάποιοι δεν ξεχνούν ποτέ» τιμήθηκε με το δεύτερο βραβείο ποίησης στον Διεθνή Διαγωνισμό Ποίησης και Διηγήματος “Γιώργος Σεφέρης” του πανεπιστημίου του Παλέρμο Ιταλίας.
Ευρύτερα γνωστός στο αναγνωστικό κοινό έγινε με το μυθιστόρημά του «Ιμαρέτ», το οποίο τιμήθηκε με το Βραβείο Αναγνωστών του Εθνικού Κέντρου Βιβλίου. Το «Ιμαρέτ» μεταφράστηκε στα πολωνικά και στα τουρκικά, ενώ κυκλοφορεί και σε νεανικό μυθιστόρημα (για παιδιά άνω των 10 ετών), με εικονογράφηση του σκηνογράφου Αντώνη Χαλκιά.
Επίσης, έχει γράψει τα μυθιστορήματα: «Σάος-Παντομίμα Φαντασμάτων», «Άγιοι και δαίμονες-Εις ταν Πόλιν», «Ουρανόπετρα-Η δωδέκατη γενιά», «Ό,τι αγαπώ είναι δικό σου» και «Σέρρα-Η ψυχή του Πόντου».
Από τις 22 Μαρτίου 2018 κυκλοφορεί το νέο το μυθιστόρημα "Γινάτι - Ο σοφός της λίμνης" από τις εκδόσεις Ψυχογιός.
Όλα τα βιβλία του κυκλοφορούν πλέον από τις εκδόσεις Ψυχογιός.
Τέλος, ο Γιάννης Καλπούζος συμμετείχε σε συλλογικά έργα, διασκεύασε σε θεατρικό σενάριο το μυθιστόρημά του «Σέρρα-Η ψυχή του Πόντου» και έχει γράψει τους στίχους 80 τραγουδιών, μεταξύ των οποίων τα: «Ό,τι αγαπώ είναι δικό σου», «Δέκα μάγισσες», «Να 'σουν θάλασσα», «Γιατί πολύ σ’ αγάπησα».
Φίλιππος της Αλσατίας

Συμμετοχή του σε Σταυροφορίες

Στους Αγίους Τόπους, ο Φίλιππος ήλπιζε σε μια οργανωμένη εκστρατεία στην Αίγυπτο, για τον σκοπό αυτό οι Σταυροφόροι είχαν συμμαχήσει με την Βυζαντινή αυτοκρατορία με Βυζαντινό στόλο 150 πλοίων. Ο πρώτος ξάδελφος του Βαλδουίνος Δ΄ της Ιερουσαλήμ λεπρός και άτεκνος του πρόσφερε την αντιβασιλεία και την ηγεσία του στρατού. Ο Φίλιππος, αφού του είπε ευγενικά ότι είναι ένας απλός προσκυνητής αρνήθηκε. Ο Φίλιππος είχε άλλα σχέδια: να παντρέψει τους υποτελείς του με τις ετεροθαλείς αδελφές του Βαλδουίνου Ισαβέλλα της Ιερουσαλήμ και Σιβύλλα της Ιερουσαλήμ. Ο σύζυγος της Σιβύλλας Γουλιέλμος του Μομφερράτου πέθανε, αφήνοντας την Σιβύλλα έγκυο στον μελλοντικό Βαλδουίνος Ε΄ της Ιερουσαλήμ. Κατά τον Γουλιέλμο της Τύρου ήταν ακόμα νωρίς για νέο γάμο της Σιβύλλας, αλλά ο Φίλιππος συνάντησε την αντίδραση του Ραϊμόνδου Γ΄ της Τρίπολης που τον υποστήριζε η οικογένεια των Ιμπελέν. Ήθελε να παντρέψει την Ισαβέλλα με έναν εκπρόσωπο της οικογένειας των Ιμπελέν, ο Βαλδουίνος του Ιμπελέν προσέβαλε τον Φίλιππο δημόσια εξαναγκάζοντας τον να προχωρήσει βόρεια στην αποτυχημένη πολιορκία της Αντιόχειας. 
Ο Φίλιππος επέστρεψε από την Παλαιστίνη (1179) και ο ασθενής Λουδοβίκος Ζ΄ της Γαλλίας τον προσέλαβε φρουρό του ανήλικου γιου του Φιλίππου Αυγούστου. Πάντρεψε τον νεαρό δελφίνο με την Ισαβέλλα του Αινώ προσφέροντας του ως προίκα την κομητεία του Αρτουά και πολλές άλλες Φλαμανδικές περιοχές.  Η σύζυγος του Ελισάβετ πέθανε (1183) και ο βασιλιάς της Γαλλίας Φίλιππος Β΄ κυρίευσε την επαρχία του Βερμαντουά στο πλευρό της αδελφής της Ελισάβετ, Ελεονώρας. Ο Φίλιππος ξαναπαντρεύτηκε με την πριγκίπισσα Ματθίλδη της Φλάνδρας κόρη του Αλφόνσου Α΄ της Πορτογαλίας και της Μαώ της Σαβοΐας. Ο κόμης Φίλιππος έκλεισε ειρήνη με τον βασιλιά της Γαλλίας Φίλιππο Β’ και τον κόμη Βαλδουίνο Ε΄ (1185) αναγνωρίζοντας την παραχώρηση του Βερμαντουά, ενώ ο ίδιος κράτησε τιμητικά τον τίτλο του κόμη του Βερμαντουά για το υπόλοιπο της ζωής του. To 1190 αναχώρησε για δεύτερη φορά με τα υπολείμματα του Φλαμανδικού στρατού στην Παλαιστίνη. Στην πολιορκία της Άκρας, θανατηφόρα επιδημία χτύπησε όλο τον στρατό του όπως και τον ίδιο, που πέθανε στις 1 Αυγούστου 1191.

Οικογένεια

Νυμφεύτηκε πρώτα την Ελισάβετ/Ιζαμπέλ των Καπετιδών (1143-1183), κόρη τού Ραούλ Α΄ κόμη τού Βερμαντουά. 
Έπειτα έκανε 2ο γάμο, με την Τερέζα των Καπετιδών-Βουργουνδίας, κόρη τού Αλφόνσου Α΄ της Πορτογαλίας.
Μπιλιάνα Σίμανιτς

Καριέρα

Η Μπιλιάνα Σίμανιτς έκανε τα πρώτα της βήματα στο χώρο της πετοσφαίρισης στις ακαδημίες της Πόσταρ Βελιγραδίου, στις οποίες βρέθηκε το 1999. Το 2002 απεχώρησε από την Πόσταρ και μεταπήδησε στην έταιρη ομάδα του Βελιγραδίου, τη Ραντνίσκι, στην οποία παρέμεινε για ένα χρόνο.
Το 2003 μετεγγράφη στη ΖΟΚ Σρεμ, ενώ ένα χρόνο αργότερα αποκτήθηκε από τη Ντιναμό Πάντσεβο. Στη Ντιναμό παρέμεινε για μία τριετία (2004-07) χωρίς ωστόσο να καταφέρει να κατακτήσει κάποιο τίτλο. Το 2007 αποφάσισε να αφήσει τη Σερβία και να ταξιδέψει στην Τουρκία για λογαριασμό της Μπέηλικντούζου. Στη Μπέηλιγκντούζου παρέμεινε για δύο χρόνια, χωρίς να καταφέρει να κατακτήσει κάποιο τίτλο.
Το 2009 μεταπήδησε στην επίσης τουρκική, Νιλούφερ Μπελεντίγιεσπορ, στην οποία παρέμεινε για ένα χρόνο.
Το 2010 άφησε την Τουρκία και ταξίδεψε στη Ρωσία για λογαριασμό της Ντιναμό Γιαντάρ. Στη ρωσική ομάδα παρέμεινε για ένα χρόνο, καθώς το 2011 αποφάσισε να ταξιδέψει στην Ελλάδα για λογαριασμό του Ολυμπιακού Πειραιώς. Με την ομάδα του Πειραιά πραγματοποίησε μια αρκετά επιτυχημένη σεζόν καθώς κατέκτησε το Κύπελλο Ελλάδας του 2012 ενώ βρέθηκε και στη δεύτερη θέση της τελικής κατάταξης του Ελληνικού Πρωταθλήματος πετοσφαίρισης γυναικών.
Το 2012 επέστρεψε στην Τουρκία και μετεγγράφη στην Καρσιγιάκα Βόλειμπολ, στην οποία παραμένει μέχρι σήμερα.

Διεθνείς συμμετοχές

Η Μπιλιάνα Σίμανιτς είναι διεθνής με την Εθνική ομάδα πετοσφαίρισης γυναικών της Σερβίας, με την οποία έχει πραγματοποιήσει πάνω από 30 συμμετοχές.
Στέργιος Νένες

Βιογραφία

Σπούδασε υποκριτική στην Ανωτέρα Δραματική Σχολή «Ίασμος» του Βασίλη Διαμαντόπουλου. Έχει συμμετάσχει σε τηλεοπτικές σειρές, σε θεατρικές παραστάσεις και σε αρκετές κινηματογραφικές ταινίες. Από το 2008 έχει αποσυρθεί από τον χώρο της υποκριτικής και ασχολείται επαγγελματικά με τις μηχανές. Έχει γίνει εκπαιδευτής στην ακαδημία της Yamaha και δίδασκε μεταξύ άλλων, τον Γιούρκα Σεϊταρίδη. Το 2018 ξεκίνησε να εργάζεται ως οδηγός της Uber.

Καριέρα

Ο Νένες έκανε το τηλεοπτικό του ντεμπούτο το 1996 στη σειρά Cheek to Cheek του ΑΝΤ1. Ένα χρόνο αργότερα έκανε γκεστ εμφάνιση στη σειρά του Mega, Το Καρέ της Ντάμας. Το 1998 δάνεισε τη φωνή του στη μεταγλώττιση της παιδικής σειράς κινουμένων σχεδίων, Πανδώρα & Πλάτωνας, τα Φραουλόπουλα της ΕΤ1. Την ίδια χρονιά ενσάρκωσε τον Νικόλα Βαρθακούλια στην σειρά του ΑΝΤ1, Κωνσταντίνου και Ελένης. Το 2000 έκανε γκεστ εμφάνιση στη σειρά Κρεσέντο του Star. Το ίδιο έτος συμμετείχε στη σειρά του ΑΝΤ1 Κύπρου με τίτλο Το Πάτωμα. Το 2001 έκανε γκεστ εμφάνιση στο ρόλο ενός ραδιοφωνικού παραγωγού στο Σ' αγαπώ μ' αγαπάς του Mega. Το 2003 έπαιξε το ρόλο του Μέμου στη σειρά του Mega, Είσαι Πολύ Αλήτης Τελικά. Το 2006 ενσάρκωσε τον Γιάννη Κανάκη στη σειρά του ΑΝΤ1, Για την Άννα. Το 2006 και το 2007 συμμετείχε στη σειρά του Alpha, Οι ιστορίες του αστυνόμου Μπέκα, στα επεισόδια Αυστηρώς Προσωπικό και Το Καλοκαίρι του Φόβου, αντίστοιχα.
Ιζζάτ (τιμή)

Ο Ιζζάτ (Χίντι-Ουρντού: इज़्ज़त, عزت Βεγγαλικά: ইজ্জত‎) αναφέρεται στην έννοια της τιμής διαδεδομένη στο πολιτισμό της Βόρειας Ινδίας, του Μπαγκλαντές και του Πακιστάν. Ισχύει καθολικά σε όλες τις θρησκείες (Ινδουιστές, Μουσουλμάνοι και Σιχ), κοινότητες και φύλα. Η διατήρηση της φήμης για τον εαυτό του και την οικογένειά του είναι μέρος της έννοιας της ιζζάτ, καθώς και η υποχρεωτική λήψη εκδίκησης όταν η ιζζάτ έχει παραβιαστεί.
Αν και η έννοια της ιζζάτ έχει θεωρηθεί ως περιορισμός της ελευθερίας των γυναικών, είναι επίσης κατά μεγάλο μέρος εξισωτική αντίληψη ότι περικόπτει σε όλη την κοινωνική ιεραρχία και επιβάλλει "την ισότητα στην παροχή, αλλά και την ισότητα στην εκδίκηση." Η ιδέα της αμοιβαιότητας, στην φιλία και την εχθρότητα, είναι βαθιά ριζωμένες στην ιζζάτ. Απαιτείται από ένα άτομο να βοηθήσει αυτούς που έχουν βοηθήσει αυτό το άτομο νωρίτερα, ώστε να μην πράξει ατίμωση και χάσει την ιζζάτ του.

Ντουσμάνι και Μπάντλα

Οι παραβιάσεις ή υποτιθέμενες παραβιάσεις της ιζζάτ είναι το κλειδί για την ανάπτυξη τόσο για προσωπικές όσο και οικογενειακές έχθρες (dushmani, दुश्मनी, দুশমনি ή دشمنی) καθώς ο αδικημένος επιθυμεί εκδίκηση (badla, बदला, বদলা ή بدلا), το οποίο θα μπορούσε να οδηγήσει σε κύκλους αντεκδίκησης, μερικές φορές εκτεινόμενη σε πολλές γενιές. Η έννοια της αμοιβαιότητας ισχύει για τη μπάντλα επίσης. Η φύση και η ένταση της εκδίκησης, "και τι λαμβάνεται - ζωή, πόροι ή θέση - διέπεται από την ιζζάτ (τιμή), που είναι η αρχή της αμοιβαιότητας ή την ισοδυναμία σε όλα τα πράγματα." Επειδή οι κοινωνικές σχέσεις στην περιοχή τονίζουν τα κοινωνικά χρέη και την "απεριόριστη αμοιβαιότητα" μεταξύ των συγγενών, η εχθρότητα μπορεί να εξαπλωθεί και σε άτομα που δεν συμμετείχαν στην αρχική παράβαση της ιζζάτ και "σπάνια παραμένει τοπικοποιημένη."

Στην πολιτική

Το Ιζζάτ έχει παίξει σημαντικό ρόλο στην πολιτική δυναμική της Ινδίας και συνεχίζει ως έχει μέχρι σήμερα. Διάφοροι κρατικοί ηγέτες στα προ του 1947 πριγκιπικά κράτη της Βρετανικής κυβέρνησης στην Ινδία αντιστάθηκαν στην Βρετανική συμμετοχή στα βασίλειά τους, παρά το ότι ονομαστικά αναγνώριζαν τη Βρετανική κυριαρχία, επειδή τέτοια  "παρέμβαση αποτελούσε προσβολή για την ιζζάτ τους." Μετά την ανεξαρτησία της Ινδίας, η "πολιτική της ιζζάτ" έχει αναφερθεί ως ένας βασικός λόγος για την αύξηση των εκλεγμένων πολιτικών από μέχρι τώρα προς τα πίσω κοινότητες, οι οποίοι έχουν κάνει ελάχιστα για να ωφελήσουν οικονομικά τις κοινότητές τους, αλλά έχουν δημιουργήσει μεγαλύτερη ιζζάτ για αυτούς δημιουργώντας ισχυρούς πολιτικούς συνασπισμούς. Οι πολιτικοί στην εξουσία συχνά πλαισιώνουν λαϊκιστικές πολιτικές όσον αφορά την ιζζάτ, όπως με το Σχήμα Ιζζάτ του 2009 που ξεκίνησε από τον Ινδό Υπουργό Σιδηροδρόμων Μαμάτα Μπανερτζί, το οποίο παρέχει επιδότηση για τους φτωχότερους πολίτες ώστε να μπορούν να ταξιδεύουν με το τρένο.

Στην στρατιωτική κουλτούρα

Οι ένοπλες δυνάμεις της Ινδίας και του Πακιστάν ενσωματώνουν την έννοια της ιζζάτ ως ισχυρό κίνητρο. Αρκετές μονάδες του στρατού χρησιμοποιούν τον όρο στα συνθήματά τους, όπως το Ινδικό Σύνταγμα Πυροβολικού στο σύνθημά του, το "Σαρβάτρα Ιζζάτ ο Ικμπάλ" (Παντού με Τιμή και Δόξα).
Αίολος Ι (κότερο)

Το Αίολος Ι ήταν κότερο του ελληνικού πολεμικού ναυτικού.
Εντάχθηκε στη δύναμη του στόλου το 1830. Το 1833 υπάρχει αναφορά σε αυτό ως «κότερο». Διαλύθηκε λόγω παλαιότητας στον Ναύσταθμο του Πόρου πριν το 1840.
Δηνάριο Βόρειας Μακεδονίας

Ιστορία

Το πρώτο δηνάριο Βόρειας Μακεδονίας εισήχθη στις 26 Απριλίου 1992 και αντικατέστησε το Γιουγκοσλαβικό δηνάριο του 1990, με  το οποίο είχε ίδια αξία. Το νόμισμα μεταβλήθηκε σε αξία στις 5 Μαΐου 1993, με το 1 νέο δηνάριο (MKD) να ισούται με 100 παλαιά δηνάρια (MKN). Το νέο δηνάριο (MKD) συνδέθηκε, με καθορισμένη ισοτιμία, με το γερμανικό μάρκο για λόγους νομισματικής σταθερότητας και το 1997 υποτιμήθηκε. Τον Αύγουστο του 2003 το δηνάριο της Βόρειας Μακεδονίας συνδέθηκε με το Ευρώ.

Κέρματα

Για το πρώτο δηνάριο δεν κυκλοφόρησαν κέρματα. Το 1993 εισήχθησαν κέρματα για το δεύτερο δηνάριο σε αξίες των 50 ντένι (το οποίο δεν κυκλοφορεί πλέον),  του 1, των 2 και των 5 δηναρίων μαζί με τα κέρματα των και των 10 και των 50 δηναρίων.

Πρώτο δηνάριο

Το 1992 εισήχθησαν χαρτονομίσματα σε ονομαστικές αξίες των 10, 25, 50, 100, 500, 1000, 5.000 και των 10.000 δηναρίων.

Δεύτερο δηνάριο

Μετά το πρώτο κυκλοφόρησε το δεύτερο δηνάριο το 1993, σε αξίες των 10, 20, 50, 100 και των 500. Τα 20 δηνάρια τυπώθηκαν μόνο στην πρώτη σειρά. Το 1996 προστέθηκαν τα χαρτονομίσματα των 1000 και των 5.000 δηναρίων.

Κέρματα

Κυκλοφορούν σήμερα κέρματα σε αξίες των 50 ντένι, του ενός δηναρίου και των 2, 5, 10 και των 50 δηναρίων.
Κατεπανάτο της Ρας

Το Κατεπανάτο της Ρας ή Καπετανίκιον ήταν διοικητική διαίρεση της Βυζαντινής αυτοκρατορίας μεταξύ 971-976. Καταλάμβανε τα εδάφη της σημερινής Σερβίας και διοικούνταν από έναν στρατιωτικό άρχοντα τον κατεπάνω.
Τα Κατεπανάτα δημιουργήθηκαν με την διοικητική διαίρεση του Ιωάννη Τσιμισκή το 971. Περιέβαλε το πρώην μεσαιωνικό πριγκιπάτο της Σερβίας και την περιοχή της Ράσκας που τις είχε καταλάβει ο Τσιμισκής μετά από μεγάλη αντίσταση. Πρωτεύουσα της ήταν η πόλη Ρας όπου ήταν κι έδρα επισκοπής. 
Έχει βρεθεί σφραγίδα ενός στρατηγού κατεπάνου του Ρας που έχει χρονολογηθεί στην περίοδο βασιλείας του Τσιμισκή. O πρωτοσπαθάριος και κατεπάνω της Ρας ονομαζόταν Ιωάννης.
Η Βυζαντινή παρουσία και το Κατεπανάτο διαλύθηκαν αμέσως μετά τους πολέμους με τη Βουλγαρία , και επανιδρύθηκε μόνο το 1018 με το Θέμα Συρμίου όταν και τα εδάφη επανακτήθηκαν από τους Βυζαντινούς.
Φώτιος Χρυσανθόπουλος

Βιογραφικά στοιχεία

Γεννήθηκε στα Μαγούλιανα Αρκαδίας, πήρε ενεργό μέρος στην ελληνική επανάσταση και ήταν υπασπιστής του Θεόδωρου Κολοκοτρώνη. Συνέγραψε πολλά γεγονότα της επανάστασης και βίους αγωνιστών και επιφανών εκείνης της περιόδου. Απεβίωσε σε βαθιά γεράματα και πάμφτωχος στην Τρίπολη το Σεπτέμβριο του 1879.
Άνθρωπος των πάγων

Ο Ότσι (Ötzi, γερμανική προφορά: [ˈœtsi]) επίσης ονομάζεται Άνθρωπος των Πάγων, Άνδρας του Σιμιλάουν (ιταλικά: Mummia del Similaun), Άνθρωπος από το Χάουσλαμπιοχ ή Τυρολικός Άνθρωπος των Πάγων είναι η καλά διατηρημένη φυσική μούμια ενός άνδρα που έζησε μεταξύ 3400 π.Χ και 3100 π.Χ. Η μούμια βρέθηκε τον Σεπτέμβριο του 1991 στον παγετώνα Έτσταλ στις Άλπεις, παίρνοντας το ψευδώνυμο "Ότσι", κοντά στο βουνό Σιμιλάουν και Χάουσλαμπιοχ στα σύνορα μεταξύ Αυστρίας και Ιταλίας. Είναι η παλαιότερη γνωστή μούμια στην Ευρώπη και έχει προσφέρει μια άνευ προηγουμένου άποψη των Ευρωπαίων χαλκολιτών (χαλκοκρατών). Το σώμα και τα υπάρχοντά του εκτίθενται στο Μουσείο Αρχαιολογίας του Νοτίου Τιρόλου στο Μπολτζάνο, στο Νότιο Τυρόλο της Ιταλίας.
Κόλπος Χαουράκι

Τοποθεσία

Τα ύδατα του κόλπου είναι μέρος του Ειρηνικού Ωκεανού, με τον οποίο συνδέεται στα βόρεια και ανατολικά. Ο κόλπος προστατεύεται κατά πολύ από τον Ειρηνικό από το Νησί Γκρέιτ Μπάρριερ και το Νησί Χαουτούρου/Λίτλ Μπάρριερ στα βόρεια, και από την μήκους 80 χιλιομέτρων Χερσόνησο Κορομάντελ στα ανατολικά. 
Τρία μεγάλα κανάλια συνδέονται με τον κόλπο στον Ειρηνικό. Το Κανάλι Κολβίλ βρίσκεται μεταξύ της Χερσονήσου Κορομάντελ και το Γκρέιτ Μπάρριερ, το Κανάλι Κραντόκ βρίσκεται μεταξύ των δύο νησιών, και το Κανάλι Τζελλικό βρίσκεται μεταξύ του Λιτλ Μπάρριερ και της ακτής της Χεσονήσου Νορθ Ώκλαντ. 
Στα βόρεια του Ώκλαντ διάφορες χερσόνησοι προεξέχουν προς τον κόλπο, κυρίως η Χερσόνησος Γουανγκαπαραόα. Το Νησί Καγουάου βρίσκεται κοντά στη χερσόνησο αυτή.

Νησιά

Στα δυτικά του κόπλου βρίσκεται σειρά νησιών γύρω από το στόμιο του Λιμανιού Γουαϊτεμάτα, ενός εκ των δύο λιμανιών του Ώκλαντ. Σ'αυτά περιλαμβάνονται το Νησί Πονούι, το Νησί Γουαϊχέκε και το εικονικά θολωτό Νησί Ρανγκιτότο (ένα κοιμώμενο ηφαίστειο), το οποίο συνδέεται με το πολύ παλαιότερο Νησί Μοτουτάπου με έναν υπερυψωμένο δρόμο. Τα νησιά χωρίζονται από την ηπειρωτική χώρα με τον Ισθμό Ταμάκι και το Κανάλι Ρανγκιτότο. 
Άλλα νησιά που βρίσκονται στον κόπλο είναι μεταξύ άλλων το Νησί Μπράουνς, το Νησί Μοτουίχε, το Νησί Πακίχι, το Νησί Πακατόα, το Νησί Ρακίνο και το Νησι Ροτορόα στον εσώτερο κόλπο, γύρω από τα Γουαϊχέκε και Ρανγκιτότο, τα Νησιά Μοτουκαγουάο και Γουανγκανούι στο υπήνεμο της Χερσονήσου Κορομάντελ, και το Νησί Τσάννελ και το Νησί Τιριτίρι Ματάνγκι στον εξωτερικό κόλπο.

Ο Στενός Κόλπος του Τάμεση

Στο νότιο τέλος του Κόλπου Χαουράκι σχηματίζεται μια μορφή λιμνούλας γνωστή ως Στενός Κόλπος του Τάμεση. Πέρα από αυτή βρίσκονται οι Κοιλάδες Χαουράκι, σχηματισμένες από τον Ποταμό Γουαϊχού/Τάμεσης και τον Ποταμό Πιάκο. Εξ αμφοτέρων των πλευρών των κοιλάδων υψώνονται η οροσειρές Χουνούα και οι λόφοι της Χερσονήσου Κορομάντελ.
Τζανφράνκο Τζόλα

Καριέρα ως ποδοσφαιριστής

Γεννήθηκε στην Ολιένα της Σαρδηνίας στις 5 Ιουλίου του 1966. Ξεκίνησε τη σταδιοδρομία του το 1984 στην τοπική Νουορέζε και το 1987 μεταγράφηκε στη δεύτερη μεγαλύτερη ομάδα της Σαρδηνίας,την Τορές.
Το Καλοκαίρι του 1989 κάνει το μεγάλο άλμα στην καριέρα του παίρνοντας μεταγραφή στη μεγάλη ΣΣΚ Νάπολι του Μαραντόνα και του Καρέκα, με την οπoία κατακτά το ιταλικό πρωτάθλημα του 1990. Μετά απο τέσσερις σεζόν μετακινείται στην Πάρμα με την οποία και κατακτά το 1995 το Κύπελλο ΟΥΕΦΑ.
Την περίοδο 1996/97 εκπατρίζεται για να συνεχίσει την καριέρα του στην αγγλική Τσέλσι. Κατά την επταετή παραμονή του στην ομάδα του Λονδίνου της οποίας αποτελεί βασικό και αναντικατάστατο στέλεχος, πανηγυρίζει 2 Κύπελλα Αγγλίας (1997 και 2000), 1 Λιγκ Καπ Αγγλίας το 1998 καθώς και 1 Κύπελλο Κυπελλούχων το 1998.
Το Καλοκαίρι του 2003 επιστρέφει στην Ιταλία για να κλείσει την πλούσια καριέρα του στην Κάλιαρι. Με τα χρώματα της Κάλιαρι αγωνίζεται για 2 χρόνια και κρεμάει τα παπούτσια του το 2005.
Αγωνίστηκε 35 φορές με την Εθνική Ιταλίας πετυχαίνοντας 8 τέρματα και θεωρούνταν σπεσιαλίστας στις εκτελέσεις φάουλ.

Καριέρα ως προπονητής

Το 2007 ανέλαβε την τεχνική ηγεσία της Εθνικής Ελπίδων της Ιταλίας και απο τη σεζόν 2008/09 είναι προπονητής της Γουέστ Χαμ.